 Degmada Diinsoor waxaa jira ciidamo Militeri oo joogey ku dhawaad 9-bilood, waxayna ka geysteen dhibaatooyin isugu jira dil, dhaawac, dhac, faraxumeyn, jir dil, Xarig, oo ay u geysteen in badan oo ka mid ah masuuliyiinta Degmada oo uu ugu horeeyo Gudoomiyaha Degmada Diinsoor oo ay soo xireen dabayaaqadii sanadkii tegey bishii Agousto 2007-da, ku xigeenadiisa, kuwo ka mid ah Xildhibaanada Golaha Deegaanka, Taliyihii Saldhiga Ciidamada Booliiska Degmada Diinsoor, xubno fara badan oo isugu jira Macallimiin Dugsi, Wadaado Tabliiq ah, Ganacsato kala duwan oo isugu jira kuwo deegaanka iyo kuwo safar ku maraayey halkaas, islamarkaana u diideen dadweynihii Degmada War weyn oo dadka iyo Xoolaha ay ka helayeen Biyaha, taasoo hore loo isticmaali jirey, iyagoo aan sheegin sababta dhabta ah ee ay ugu diidayaan dadweynaha, balse waxay ahayd halka iyagu xarunta ka dhigteen, Wartan ayaa waxay ku taalaa Woqooyi bari ee degmada, waxayna u jirtaa magaalada ilaa iyo 5-Km. 